open-index/open-wikipedia-markdown huggingface dataset:
Αρχέλαος (επιγραμματοποιός)

Ο **Αρχέλαος**  ήταν έλληνας επιγραμματοποιός στον οποίο με επιφύλαξη αποδίδεται ένα επίγραμμα της Ανθολογίας του Πλανούδη (L.4 T.8 E.35 - Libr.4, Titulus 8, Epigram 35) (Ελληνική Ανθολογία XVI 120).

## Το επίγραμμα
Στην Ελληνική Ανθολογία δεν αναφέρεται άλλο επίγραμμα που να αποδίδεται στον Αρχέλαο. Το επίγραμμά που αποδίδει η Ανθολογία του Πλανούδη σε αυτόν ή στον Ασκληπιάδη αφορά χάλκινο άγαλμα του Μεγάλου Αλεξάνδρου το οποίο είχε πλάσει ο διάσημος γλύπτης Λύσιππος που το παρουσιάζει τόσο ζωντανό που μοιάζει σα να μιλά και είναι γραμμένο σε Δωρική διάλεκτο (Τόλμαν = Τόλμην, όλαν = όλην, μορφάν = μορφήν, Γαν = Γην).

Οι δυο τελευταίοι στίχοι του επιγράμματος σώζονται και στο βιβλίο Χιλιάδες του βυζαντινού λόγιου και ποιητή Ιωάννη Τζέτζη που έζησε τον 12ο αιώνα, χωρίς όμως να γίνεται αναφορά στην πατρότητα του επιγράμματος.

## Θεωρίες για το ποιος ήταν ο Αρχέλαος
Κατά τον Paton έζησε τον 4ο αιώνα π.Χ. και περιλαμβανόταν στον Στέφανο του Μελέαγρου. Σύμφωνα με άλλες πηγές, ο βίος του τοποθετείται κατά τον 3ο ή 2ο αιώνα π.Χ. Σύμφωνα με τον Τζόζεφ Τόμας καταγόταν από την Αίγυπτο και του αποδίδεται (εκτός από την παρουσία του στην Ελληνική Ανθολογία), το έργο "Περιγραφή περίεργων και παράξενων Ζώων", το οποίο έχει χαθεί. Καταγόταν από την πόλη Χερσόνησο της Αιγύπτου και ο μεν Jacobs θεωρεί ότι ζούσε στην εποχή του Αλεξάνδρου (333-323 π.Χ.) ή του Πτολεμαίου Σωτήρα (305-282 π.Χ.), ενώ ο Lobeck θεωρεί ότι ζούσε στην εποχή του Πτολεμαίου Γ' Ευεργέτη (246-222 π.Χ.) ενώ τέλος ο Westermann πίστευε ότι ζούσε στην εποχή του Πτολεμαίου Β' του Φιλάδελφου (284-246 π.Χ.). Η Μεγάλη Ελληνική Εγκυκλοπαίδεια τον αναφέρει να κατάγεται από την Κύπρο αλλά εκεί αναφέρεται ως μυθογράφος και ιστορικός.

## Σημειώσεις


## Πηγές


Κατηγορία:Αρχαίοι Έλληνες επιγραμματοποιοί
Κατηγορία:Ανθολογία του Πλανούδη
Κατηγορία:Στέφανος του Μελεάγρου
Μεταλλικός δεσμός

Ο μεταλλικός δεσμός έχει σχέση με τα κοινά ηλεκτρόνια των μετάλλων που δεν συγκρατούνται ισχυρά και κινούνται ελεύθερα μεταξύ των ατόμων. Αυτή η απομάκρυνση τους από τους πυρήνες, επιτρέπει στιγμιαία τη δημιουργία θετικών φορτίων στα άτομα που περισφίγγονται από τα νέφη των ελεύθερων ηλεκτρονίων. Ο μεταλλικός δεσμός ευθύνεται για πολλές φυσικές ιδιότητες των μετάλλων, όπως αντοχή, ολκιμότητα, θερμική και ηλεκτρική αντίσταση και αγωγιμότητα, αδιαφάνεια και στιλπνότητα.

Στα άτομα των μεταλλικών στοιχείων τα ηλεκτρόνια σθένους είναι χαλαρά συνδεδεμένα με τον πυρήνα. Αποτέλεσμα αυτού είναι ότι τα ηλεκτρόνια σθένους μετακινούνται εύκολα από τον έναν πυρήνα στον άλλον και είναι κατά έναν τρόπο κοινό "κτήμα" όλων των ατόμων. Κατά την ελεύθερη μετάβαση των ηλεκτρονίων από πυρήνα σε πυρήνα κάθε ένας πυρήνας φορτίζεται προς στιγμήν θετικά. Αυτό δημιουργεί ηλεκτροστατικές έλξεις μεταξύ αυτών των πυρήνων και των ελεύθερων κινούμενων ηλεκτρονίων. Οι έλξεις αυτές συγκρατούν τους πυρήνες μεταξύ τους. Δεδομένου δε ότι το ηλεκτρικό ρεύμα είναι κίνηση ηλεκτρονίων και ότι στα μέταλλα τα ηλεκτρόνια μετακινούνται ελεύθερα, τα μέταλλα είναι καλοί αγωγοί του ηλεκτρισμού. 

## Παραπομπές

Κατηγορία:Χημικός δεσμός
Strange Kind of Woman

Το **Strange Kind of Woman** είναι ο τίτλος τραγουδιού του χαρντ ροκ συγκροτήματος Deep Purple το οποίο κυκλοφόρησε σε μορφή 7" βινυλίου στις 12 Φεβρουαρίου του 1971 και έφτασε ως το # 8 των βρετανικών τσαρτ.

## Ηχογράφηση
Το συγκεκριμένο κομμάτι ηχογραφήθηκε για το δίσκο "*[[Fireball (album)|Fireball]]*". Σαν αρχική ιδέα για το σινγκλ του δίσκου είχαν το τραγούδι "*Freedom*" αλλά επειδή κανείς από το συγκρότημα δεν ήταν ικανοποιημένος με το συγκεκριμένο κομμάτι, αντικαταστάθηκε από το "*Strange Kind of Woman*". Μία μεγαλύτερη χρονικά εκτέλεση του συγκεκριμένου τραγουδιού ήταν προγραμματισμένη για το δίσκο, αλλά λόγω αρκετά μεγάλου αριθμού κομματιών έμεινε μόνο ως σινγκλ, εκτός από τις Ηνωμένες Πολιτείες.

## Κυκλοφορίες σινγκλ
* Στις 12 Φεβρουαρίου του 1971 κυκλοφόρησε σε μορφή 7" βινυλίου με το "*I'm Alone*" στη δεύτερη πλευρά, παγκοσμίως . Τον Μάρτιο του 1971 επανακυκλοφόρησε σε Γαλλία και Ιταλία και τον Ιούλιο του ίδιου έτους επανακυκλοφόρησε στην Ιαπωνία.
* Τον Απρίλιο του 1979 κυκλοφόρησε σε μορφή 7" και 12" βινυλίου με το "*[[Black Night]]*" στην πρώτη πλευρά, κυκλοφόρησε στη Μεγάλη Βρετανία.

## Ζωντανές ηχογραφήσεις
Το εν λόγω τραγούδι έχει ηχογραφηθεί και σε αρκετούς ζωντανούς δίσκους των Deep Purple:

* *[[Made in Japan (album)|Made in Japan]]* (1972)
* *[[Deep Purple in Concert]]* (1980)
* *[[Nobody's Perfect (album)|Nobody's Perfect]]* (1988)
* *[[In the Absence of Pink]]* (1991)
* *[[Live in Japan (Deep Purple album)|Live in Japan]]* (1993)
* *[[Total Abandon: Australia '99]]* (1999)
* *[[Live in Denmark 1972]]* (2007)
* *[[Live at Montreux 2006]]* (2007)
* *[[Live at Montreux 2011]]* (2011)
* *[[Live In Verona]]* (2014)
* *[[From The Setting Sun… (In Wacken)]]* (2015)
* *[[…To The Rising Sun (In Tokyo)]]* (2015)
* *[[The Infinite Live Recordings Vol 1]]* (2017)
* *[[Live in Rome 2013]]* (2019)

## Θέσεις τσαρτ
**''Strange Kind of Woman** (σινγκλ)*</big>

*Επίσημη κυκλοφορία: 12 Φεβρουαρίου 1971*


==Τα μέλη των Deep Purple==
Το Strange Kind of Woman ηχογραφήθηκε από τη [[Κατάλογος μελών των Deep Purple|δεύτερη σειρά μελών]] του συγκροτήματος. Τα μέλη της ήταν τα εξής:

* [[Ίαν Γκίλαν]] - *φωνητικά*
* [[Ρίτσι Μπλάκμορ]] - *κιθάρα*
* [[Τζον Λορντ]] - *πλήκτρα*
* [[Ρότζερ Γκλόβερ]] - *μπάσο*
* [[Ίαν Πέις]] - *τύμπανα*

==Παραπομπές==


==Πηγές==
* Deep Purple Fireball 25th Anniversary CD Booklet *1996 EMI Records*
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing'', 1998
* www.deeppurple.com band history
* www.classicbands.com - Deep Purple
* www.danskehitlister.dk

Κατηγορία:Τραγούδια των Deep Purple
Κατηγορία:Τραγούδια του 1971
Κατηγορία:Singles του 1971
Κατηγορία:Singles της Warner Bros. Records
Υπεραγωγός

Υπεραγωγοί ονομάζονται τα υλικά (συνήθως μέταλλα και κεραμικά) τα οποία παρουσιάζουν μηδενική αντιστασιμότητα (ειδική αντίσταση) και κατ'επέκταση μηδενική ωμική αντίσταση (R=0). ΟΙ σχετικές μελέτες ξεκίνησαν το 1911 από τον Onnes και έδειξαν ότι ορισμένα μέταλλα, κάτω από μια κρίσιμη θερμοκρασία Τc (~4 Κ), εμφανίζουν μια απότομη μείωση της αντίστασης στη ροή συνεχούς ρεύματος, η οποία σχεδόν μηδενίζεται.

Σε έναν υπεραγωγό οι συγκρούσεις μεταξύ ατόμων και ηλεκτρονίων ελαχιστοποιούνται με αποτέλεσμα το ηλεκτρικό ρεύμα να ρέει ανεπηρέαστο και χωρίς καμία δυσκολία. Η θερμοκρασία κάτω από την οποία ένα υλικό γίνεται υπεραγωγός λέγεται κρίσιμη θερμοκρασία. Για τα περισσότερα μέταλλα η κρίσιμη θερμοκρασία είναι κοντά στο απόλυτο μηδέν.

Βλέπε επίσης Υπεραγωγιμότητα

## Εξωτερικοί σύνδεσμοι
* Περί Υπεραγωγών

Κατηγορία:Θεμελιώδεις έννοιες της φυσικής
Κατηγορία:Κατάσταση της ύλης
Ειδική ηλεκτρική αντίσταση

**Αντιστασιμότητα** ή **ειδική ηλεκτρική αντίσταση** είναι εγγενής ιδιότητα της ωμικής αντίστασης (αντίστασης στη διέλευση του ηλεκτρικού ρεύματος) ενός υλικού που είναι ανεξάρτητη από το σχήμα ή τις διαστάσεις του. Ορίζεται ως η ωμική αντίσταση που παρουσιάζει μια μονάδα όγκου του υλικού.

Εκφράζεται σε ohm*m. Το αντίστροφό της είναι η ηλεκτρική αγωγιμότητα.

Κατηγορία:Χημεία
Δυνάμεις φαν ντερ Βάαλς

Οι **δυνάμεις φαν ντερ Βάαλς** (ή **δεσμοί φαν ντερ Βάαλς**) είναι ασθενείς δυνάμεις που αναπτύσσονται μεταξύ ατόμων ή μορίων. Πρόκειται για διαμοριακές ηλεκτροστατικές δυνάμεις, οι οποίες πήραν το όνομά τους από τον Ολλανδό φυσικό Γιοχάννες φαν Ντερ Βάαλς, ο οποίος τις περιέγραψε πρώτος το 1873.

Οι δυνάμεις van der Waals περιλαμβάνουν ελκτικές και απωστικές αλληλεπιδράσεις μεταξύ ατόμων και μορίων, καθώς και άλλες διαμοριακές δυνάμεις. Διαφέρουν από τους ομοιοπολικούς και ιοντικούς δεσμούς στο ότι προκαλούνται από στιγμιαίες μετατοπίσεις των ηλεκτρονίων και των πυρήνων σε αντίθετα άκρα των ατόμων ή των μορίων, που έχουν ως αποτέλεσμα το σχηματισμό διπόλων.

## Ερμηνεία
Οι δυνάμεις φαν ντερ Βάαλς προκύπτουν από μια παροδική μετατόπιση της ηλεκτρονιακής πυκνότητας. Συγκεκριμένα, η ηλεκτρονιακή πυκνότητα μπορεί προσωρινά να αυξηθεί περισσότερο στη μία πλευρά του πυρήνα. Η μετατόπιση αυτή δημιουργεί ένα παροδικό φορτίο, το οποίο μπορεί να προκαλέσει έλξη ή άπωση σε ένα γειτονικό άτομο. Η δύναμη είναι απωστική σε πολύ μικρές αποστάσεις, μηδενίζεται σε μια απόσταση ισορροπίας χαρακτηριστική για κάθε άτομο ή μόριο και γίνεται ελκτική για αποστάσεις μεγαλύτερες από την απόσταση ισορροπίας. Για μεμονωμένα άτομα, η απόσταση ισορροπίας κυμαίνεται μεταξύ 0,3 nm και 0,5 nm, ανάλογα με τη χαρακτηριστική ατομική διάμετρο.

Σε αντίθεση με τους ιοντικούς ή ομοιοπολικούς δεσμούς, οι ελκτικές αυτές δυνάμεις δεν προκύπτουν από χημικό ηλεκτρονιακό δεσμό· είναι συγκριτικά ασθενείς και, επομένως, πιο ευάλωτες σε διαταραχές. Η δύναμη van der Waals εξασθενεί γρήγορα και ουσιαστικά μηδενίζεται σε μεγάλες αποστάσεις μεταξύ των αλληλεπιδρώντων μορίων.

Όταν δεν δρα καμία άλλη δύναμη, η απόσταση μεταξύ δύο ατόμων στην οποία η αλληλεπίδραση μετατρέπεται από ελκτική σε απωστική καθώς τα άτομα πλησιάζουν το ένα το άλλο ονομάζεται απόσταση επαφής van der Waals. Το φαινόμενο αυτό οφείλεται στην αμοιβαία άπωση των ηλεκτρονιακών νεφών των ατόμων.

Οι δυνάμεις van der Waals συνήθως περιγράφονται ως συνδυασμός διαφορετικών τύπων διαμοριακών δυνάμεων. Πιο συγκεκριμένα, των δυνάμεων διασποράς London, που προκύπτουν από «στιγμιαία επαγόμενα δίπολα», των δυνάμεων Debye, μεταξύ μόνιμων και επαγόμενων διπόλων, και των δυνάμεων Keesom, μεταξύ μόνιμων μοριακών διπόλων των οποίων οι περιστροφικοί προσανατολισμοί εξομαλύνονται δυναμικά με την πάροδο του χρόνου.

## Σημασία
Οι δυνάμεις φαν ντερ Βάαλς διαδραματίζουν θεμελιώδη ρόλο σε τομείς όπως η υπερμοριακή χημεία, η δομική βιολογία, η επιστήμη των πολυμερών, η νανοτεχνολογία και η φυσική της συμπυκνωμένης ύλης. Επιπλέον, αποτελεί τη βάση πολλών ιδιοτήτων των οργανικών ενώσεων και των μοριακών στερεών, συμπεριλαμβανομένης της διαλυτότητάς τους σε πολικά και μη πολικά μέσα.

## Παραπομπές


Κατηγορία:Χημικός δεσμός
Μισέλ Ρολ

thumb|right|<center>Η ''Πραγματεία της Άλγεβρας'' του Μισέλ Ρολ, που εκδόθηκε το 1690.</center>Ο **Μισέλ Ρολ** (γαλλικά: *Michel Rolle*, 21 Απριλίου 1652 – 8 Νοεμβρίου 1719)  ήταν σπουδαίος Γάλλος μαθηματικός. Είναι γνωστός για την Γκαουσιανή απαλοιφή (1690) και για το ομώνυμο θεώρημα (1691). Το θεώρημά του είναι ένα από τα σημαντικότερα του διαφορικού λογισμού και μέσω αυτού αποδεικνύεται το θεώρημα μέσης τιμής διαφορικού λογισμού.

## Βιογραφικά στοιχεία
Ο Ρολ γεννήθηκε στην Αμπέρ το 1652 και ήταν γιος εμπόρου. Το 1691 διατύπωσε το Θεώρημα Ρολ. Το 1699 εισήχθη στην Γαλλική Ακαδημία Επιστημών ως αστρονόμος. Πέθανε το 1719 στο Παρίσι.

## Θεώρημα
Ο Ρολ έμεινε γνωστός για το θεώρημα Ρολ, το οποίο διατυπώνεται ως εξής:

Έστω συνάρτηση f ορισμένη στο κλειστό διάστημα [\alpha,\beta]. Αν:
*f συνεχής στο [\alpha,\beta]
*f παραγωγίσιμη στο ανοικτό διάστημα (\alpha,\beta)
*f(\alpha)=f(\beta)
Τότε η εξίσωση f'(x)=0 έχει τουλάχιστον μία ρίζα στο (\alpha,\beta).

Όπου f'(x) ο συμβολισμός της παραγώγου συνάρτησης της f κατά τον συμβολισμό του Λαγκράνζ.

Γεωμετρικά αυτό σημαίνει πως υπάρχει τουλάχιστον ένας αριθμός \gamma \in (\alpha,\beta) ώστε η εφαπτόμενη της Cf στο σημείο \Kappa(\gamma, f(\gamma)) να είναι παράλληλη στον άξονα x'x.

## Βιβλιογραφία

* Barrow-Green, June (2009). "From cascades to calculus: Rolle's theorem." In: Eleanor Robson and Jacqueline A. Stedall (eds.), *The Oxford handbook of the history of mathematics,* Oxford University Press, pp.&nbsp;737–754.
* Blay, Michel (1986). "Deux moments de la critique du calcul infinitésimal: Michel Rolle et George Berkeley." [Two moments in the criticism of infinitesimal calculus: Michel Rolle and George Berkeley] *Revue d'histoire des sciences,* v. 39, no. 3, pp.&nbsp;223–253.
* Grcar, Joseph F. (2011), "How ordinary elimination became Gaussian elimination", *Historia Mathematica*, **38** (2): 163–218
* Rolle, Michel (1690). *Traité d'Algebre.* E. Michallet, Paris.
* Rolle, Michel (1691). *Démonstration d'une Méthode pour resoudre les Egalitez de tous les degrez.*

## Πηγές
* Νέα μεγάλη εγκυκλοπαίδεια τσέπης επιτραπέζια-Χρήστος Γιοβάνης 1991

## Εξωτερικοί σύνδεσμοι
*
*Michel Rolle Biography

## Παραπομπές


Κατηγορία:Γάλλοι μαθηματικοί
Καθοδικός σωλήνας

Ο **καθοδικός σωλήνας** είναι μια ηλεκτρονική λυχνία με σωλήνα κενού που περιέχει μια διάταξη παραγωγής δέσμης ηλεκτρονίων και μια φθορίζουσα οθόνη. Η δέσμη των ηλεκτρονίων δημιουργεί μια φωτεινή κηλίδα στην οθόνη, της οποίας η θέση και η ένταση μπορεί να μεταβάλλεται.

Ο καθοδικός σωλήνας αποτελεί την βάση κατασκευής μιας σειράς οργάνων και συσκευών (παλμογράφοι, αναλυτές φάσματος, τηλεοράσεις, οθόνες υπολογιστών) που επιτρέπουν την απεικόνιση ηλεκτρικών ή άλλων σημάτων. Σήμερα έχει αντικατασταθεί από νεότερες τεχνολογίες, όπως η οθόνη υγρών κρυστάλλων, η Οθόνη πλάσμα και η OLED, οι οποίες έχουν μικρότερο κόστος κατασκευής, κατανάλωση ενέργειας, όγκο και βάρος.

## Παραπομπές


## Εξωτερικοί σύνδεσμοι
* The Cathode Ray Tube site
* PCTechGuide: Cathode Ray Tubes 
* CRTs at the Virtual Valve Museum 
* Samuel M. Goldwasser TV and Monitor CRT (Picture Tube) Information

Κατηγορία:Τεχνολογίες προβολής
Ηλεκτρονική λυχνία

Η **ηλεκτρονική λυχνία** ή **λυχνία κενού** ή **θερμιονική βαλβίδα**, είναι μια διάταξη σε χαμηλή πίεση (σχεδόν κενό) που επιτρέπει την ελεγχόμενη μεταβλητή ροή ηλεκτρονίων μέσα σε ένα ηλεκτρονικό κύκλωμα και αποτέλεσε την αρχή των σύγχρονων ηλεκτρονικών συστημάτων. Οι λυχνίες μπορούν να χρησιμοποιηθούν ως ανορθωτές, ενισχυτές ή διακόπτες καθώς και σε άλλα κυκλώματα που σχετίζονται με τη μεταφορά ηλεκτρικών σημάτων. Οι λυχνίες κενού βασίζονται στη θερμιονική εκπομπή ηλεκτρονίων από ένα σύρμα ή μια θερμή κάθοδο. Χρησιμοποιήθηκαν πολύ και χρησιμοποιούνται (περιορισμένα πλέον), για την κατασκευή και λειτουργία ραδιοφώνων, τηλεοράσεων, ενισχυτών ισχύος, ραντάρ και σε αναλογικούς και ψηφιακούς υπολογιστές. Ουσιαστικά, έχει αντικατασταθεί από το τρανζίστορ.
## Περαιτέρω βιβλιογραφία
*
*Millman, J. & Seely, S. *Electronics*, 2nd ed. McGraw-Hill, 1951.
*Shiers, George, "The First Electron Tube", Scientific American, March 1969, p.&nbsp;104.
*Tyne, Gerald,  *Saga of The Vacuum Tube*, Ziff Publishing, 1943,  (reprint 1994 Prompt Publications), pp.&nbsp;30–83.
*Stokes, John, *70 Years of Radio Tubes and Valves*, Vestal Press, NY, 1982, pp.&nbsp;3–9.
*Thrower, Keith, *History of The British Radio Valve to 1940*, MMA International, 1982, pp 9–13.
*Eastman, Austin V., *Fundamentals of Vacuum Tubes*, McGraw-Hill, 1949
*Philips Technical Library. Books published in the UK in the 1940s and 1950s by Cleaver Hume Press on design and application of vacuum tubes.
*RCA "Radiotron Designer's Handbook" 1953(4th Edition) Contains chapters on the design and application of receiving tubes.
*Wireless World. "Radio Designer's Handbook". UK reprint of the above.
*RCA "Receiving Tube Manual" RC15, RC26 (1947, 1968) Issued every two years, contains details of the technical specs of the tubes that RCA sold.

## Εξωτερικοί σύνδεσμοι

*https://web.archive.org/web/20101007201649/http://pentalabs.com/tubeworks.html – The history of vacuum tubes
*http://www.cfp-radio.com/realisations/rea03/rea03.html – (FR) How to build a vacuum tube tester.
*The Thermionic Detector – HJ van der Bijl (October 1919)
*How vacuum tubes really work – Thermionic emission and vacuum tube theory, using introductory college-level mathematics.
*The Vacuum Tube FAQ  – FAQ from rec.audio
* The invention of the thermionic valve. Fleming discovers the thermionic (or oscillation) valve, or 'diode'.
* Tubes Vs. Transistors : Is There An Audible Difference? – 1972 AES paper on audible differences in sound quality between vacuum tubes and transistors.
* The Virtual Valve Museum 
* The cathode ray tube site
* O'Neill's Electronic museum – vacuum tube museum
* Vacuum tubes for beginners – Japanese Version
* NJ7P Tube Database – Data manual for tubes used in North America.
*Vacuum tube data sheet locator
*Characteristics and datasheets 
*Video of amateur radio operator making his own vacuum tube triodes
*Tuning eye tubes.
*Archive film of Mullard factory Blackburn

Κατηγορία:Ηλεκτρονική
Κατηγορία:Ηλεκτρικά εξαρτήματα
Κανόνας των σταθερών αναλογιών

Στη χημεία, ο **κανόνας των σταθερών αναλογιών**, ο οποίος αποκαλείται και ως νόμος του Προύστ, αναφέρει ότι μια χημική ένωση πάντα περιέχει την ίδια αναλογία μάζας από τα στοιχεία που την αποτελούν. Για παράδειγμα, η μάζα κάθε καθαρού δείγματος νερού, αποτελείται κατά τα 8/9 από Οξυγόνο και κατά 1/9 από Υδρογόνο. Ο *κανόνας των σταθερών αναλογιών* θεωρείται θεμελιακός νόμος της Στοιχειομετρίας.

Κατηγορία:Στοιχειομετρία
Στοιχειομετρία

Η **στοιχειομετρία** είναι κλάδος της χημείας με αντικείμενο τις σχετικές ποσότητες των αντιδρώντων και των προϊόντων στις χημικές αντιδράσεις. Σε μια ισορροπημένη χημική αντίδραση, οι σχέσεις μεταξύ των ποσοτήτων των αντιδρώντων και προϊόντων, εκφράζονται συνήθως με μια αναλογία ακεραίων αριθμών. Για παράδειγμα, σε μια αντίδραση που παράγει αμμωνία (NH3), ακριβώς ένα μόριο του αζώτου (N2) αντιδρά με τρία μόρια του υδρογόνου (H2) για την παραγωγή δύο μορίων NH3:

N2 + 3H2 → 2NH3

Η στοιχειομετρία μπορεί να χρησιμοποιηθεί για ποσοτικούς υπολογισμούς, όπως την ποσότητα των προϊόντων (σε μάζα, moles, όγκος, κτλ.) που μπορεί να παραχθεί με δεδομένη ποσότητα αντιδρώντων καθώς και το ποσοστό απόδοσης μιας αντίδρασης (το ποσοστό των δεδομένων αντιδρώντων συστατικών που περιέχονται στο προϊόν). Η Στοιχειομετρία βασίζεται στον νόμο της διατήρησης της μάζας : η μάζα των αντιδρώντων ισούται με τη μάζα των προϊόντων.

## Βιβλιογραφία
* Κ. Μάτης, Π. Μαύρος & Κ. Τριανταφυλλίδης, Στοιχεία Χημικών Διεργασιών, Υπηρ. Δημοσ. ΑΠΘ, Θεσσαλονίκη 2007.

## Εξωτερικοί σύνδεσμοι
* Στοιχειομετρία, Στοιχεία Χημικών Διεργασιών, Θεσσαλονίκη 2007. 

Κατηγορία:Κλάδοι της χημείας
Αβραάμ Λέμπενσον

Ο **Αβραάμ Μπερ Λέμπενσον** (1794 - 1878) ήταν Εβραίος λόγιος ταλμουδιστής και ποιητής.

Γεννήθηκε στη Βίλνα της Λιθουανίας ένα χρόνο πριν την εισβολή της Ρωσίας. Το πραγματικό του όνομα ήταν Αδάμ Κοέν (στην εβραϊκή: אד"ם הכהן). Αρχικά υπήρξε έμπορος και  το 1849 έγινε διδάκτωρ της εβραϊκής και αραμαϊκής γλώσσας στη νεοσύστατη εβραϊκή σχολή της Βίλνας. Έγραψε αξιόλογα έργα επί θεμάτων της Βίβλου και του Ταλμούδ.

Ο Α. Λέμπενσον συνέγραψε επίσης και ποιήματα. Σπουδαιότερα εξ αυτών είναι δύο, το "*Σιρ Xαμπιμπίν*", προς τιμή του γάμου ενός ευγενή της περιοχής και το "Ιμπέλ Καμπέλ" που αποτελεί ελεγεία η οποία και τον καθιέρωσε.

Γιος του Αβραάμ Λέμπενσον  ήταν ο Μίχα Ζοσέφ Λέμπενσον (1828 -1852) που αν και πέθανε νέος θεωρείται ένας από τους καλύτερους Εβραίους λυρικούς ποιητές.

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ.12ος, σελ.198.

Κατηγορία:Εβραίοι ποιητές
Κατηγορία:Εβραίοι συγγραφείς
Hessenpark

thumb|
thumb|Εργαστήριο για βούρτσες
Το **Hessenpark** είναι ένα υπαίθριο μουσείο στο Neu-Anspach, βόρεια της Φρανκφούρτης. 

Ιδρύθηκε το 1974 με τον σκοπό να συγκεντρώσει παραδοσιακά κτίρια του κρατίδιο της Έσσης χτισμένα σε ξυλοδεσιά. Εκτος από τα παραδοσιακά χωρια το μουσείο διαθέτη και εργαστήρια με τον σκοπό την διατήρηση τις τεχνολογίας κατασκευής και διατήρησης παραδοσιακών κτιρίων. Μικρά καταστήματα όπως ένας φούρνος και ένα τυροκομείο προσφέρουν και παραδοσιακά τρόφιμα.

## Εξωτερικοί σύνδεσμοι

* hessenpark.de

Κατηγορία:Υπαίθρια μουσεία
Κατηγορία:Έσση
Κατηγορία:Μουσεία στη Γερμανία
Υπαίθριο μουσείο

[thumb|Τα μουσείο ''Η παλιά πόλη'' (Den Gamle By) στο [Ώρχους της Δανίας]]
Ένα **υπαίθριο μουσείο** παρουσιάζει συνήθως έναν οικισμό η ένα μεγαλύτερο υπαίθριο θέμα. 

Τα πρώτα υπαίθρια μουσεία δημιουργήθηκαν στη Σκανδιναβία, προς τα τέλη του 19ου αιώνα, και η ιδέα διαδόθηκε σύντομα σε όλη την Ευρώπη και τη Βόρεια Αμερική, συνήθως με παραδοσιακά κτίρια. Κοινό στοιχείο σε όλα τα υπαίθρια μουσεία, όπως και στα πρώτα αυτά του 19ου αιώνα, είναι η διδασκαλία της ιστορίας της καθημερινής ζωής από τους ανθρώπους από όλα τα τμήματα της κοινωνίας. Πολλά υπαίθρια μουσεία συνήθως υπάρχουν σε περιοχές με ξύλινα σπίτια η με σπίτια ξυλοδεσιάς, διότι αυτά μετακομίζονται σχετικά εύκολα.
Χρυσομηλιά Τρικάλων

Η **Χρυσομηλιά  Τρικάλων**, είναι ορεινό χωριό της τοπικής κοινότητας Κλεινόβου, της δημοτικής ενότητας (τέως δήμου) Κλεινοβού, του δήμου Μετεώρων, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα Καλλικράτης. Βρίσκεται σε υψόμετρο 910 μέτρα στους πρόποδες της κορυφής "Νεράιδας". Απέχει 39 χιλιόμετρα από την Καλαμπάκα και 47 χιλιόμετρα από τα Τρίκαλα. Περίπου 2,7 χλμ. από τη κοινότητα βρίσκεται μια τοποθεσία με το όνομα "Γκαντέλος", όπου υπάρχει τρεχούμενο νερό και αποτελεί τόπο για κατασκήνωση.

Οι κάτοικοι ασχολούνται κυρίως με την κτηνοτροφία και την υλοτομία, ενώ τα τελευταία χρόνια γίνεται προσπάθεια τουριστικής ανάπτυξής της λόγω και της κοντινής απόστασης του χωριού στο χιονοδρομικό κέντρο Περτουλίου.

Το όνομα Χρυσομηλιά είναι σχετικά πρόσφατο. Το παλιό όνομα του χωριού ήταν **Πάνω Περλιάγκο** έως το 1928 και είχε δοθεί μάλλον από τους Τούρκους και σήμαινε "Πάνω Παναγιά".

Απέναντι από τη Χρυσομηλιά, στους πρόποδες του Κόζιακα, βρίσκεται το χωριό Γλυκομηλιά σε υψόμετρο 620 μέτρα. Το παλιό όνομα της Γλυκομηλιάς ήταν "Κάτω Πιρλιάγκο", το οποίο σημαίνει "Κάτω Παναγιά".

Πάνω από τον οικισμό απλώνεται δάσος από έλατα, καστανιές και κέδρους.

Το 1943, το χωριό κάηκε από τους Γερμανούς, ωστόσο μέχρι σήμερα διατηρούνται αρκετές παλαιές πέτρινες οικίες και ναοί, όπως η Αγία Παρασκευή. Το χωριό διαθέτει λαογραφικό μουσείο.

Η Κοινότητα Χρυσομηλιάς έχει συνεισφέρει σημαντικά στην επίλυση του δημογραφικού προβλήματος της χώρας μας. Από τους περίπου 800 μόνιμους κατοίκους του χωριού, τα 3/4 είναι μέλη πολύτεκνων οικογενειών.

Χαρακτηριστικό του χωριού αποτελούν τα πολλά παρεκκλήσια που βρίσκονται μέσα και γύρω από το χωριό. Περίπου 27 χλμ. από τη κοινότητα βρίσκεται η τοποθεσία με το όνομα "Γκαντέλος", οπου υπάρχει τρεχούμενο νερό και αποτελεί τόπο για κατασκήνωση.

## Γιορτές
Το χωριό γιορτάζει στις 15 Αυγούστου, ανήμερα της Κοιμήσεως της Θεοτόκου, οπότε πραγματοποιείται πανηγύρι.

## Παραπομπές


## Πηγές
* Δήμος Κλεινοβού - Χρυσομηλιά (Επάνω Περλιάγκο)
* Πληροφορίες και φωτογραφίες του χωριού
* 

Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Σπαρτιά Κεφαλονιάς

Τα **Σπαρτιά** είναι μικρό χωριό στην περιοχή της Λειβαθούς στη νότια Κεφαλονιά με μεγάλη ναυτική παράδοση. Ο κάμπος του χωριού είναι γεμάτος αμπέλια, οπωροφόρα δέντρα και ελαιώνες. Κοντινά χωριά είναι τα Κοριάννα και τα Κλείσματα.

Η Κοινότητα Σπαρτιάς ιδρύθηκε με ΒΔ στις 16 Δεκεμβρίου 1912. Με το ίδιο βασιλικό διάταγμα προσαρτήθηκαν στην Κοινότητα Σπαρτιάς οι συνοικισμοί "Κοριάννα" και "Κλείσματα". Η Κοινότητα Σπαρτιών καταργήθηκε και εντάχθηκε στο Δήμο Λειβαθούς με το ν. 2539/97.

Τα Σπαρτιά απέχουν περίπου 14 χιλιόμετρα από την πρωτεύουσα του νησιού, το Αργοστόλι. Το χωριό έχει περίπου 300 κατοίκους.

## Δημογραφία
### Πληθυσμιακή εξέλιξη

## Παραπομπές


Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
Λεμπέλ (τυφέκιο)

thumb|450px|Το γαλλικής κατασκευής τυφέκιο Λεμπέλ Μ1886.
Το **τυφέκιο Λεμπέλ**  ήταν ένα γαλλικό επαναληπτικό πολεμικό όπλο, τυφέκιο, διαμετρήματος 8 χιλιοστά, που επινόησε ο Γάλλος συνταγματάρχης Νικολά Λεμπέλ (Nicolas Lembel) το οποίο μετά από επανειλημμένες  τροποποιήσεις και βελτιώσεις άρχισε  να χρησιμοποιείται από τον γαλλικό στρατό το 1886, εξ ου και η επίσημη ονομασία του **Λεμπέλ Μ1886** (Μ= μοντέλο). Η χρήση του όπλου αυτού συνεχίστηκε μέχρι και τον Β' Παγκόσμιο Πόλεμο. 

## Μέρη του όπλου
Το τυφέκιο Λεμπέλ αποτελείται από πέντε μέρη:
# Η ραβδωτή κάννη μετά της ουραιοδόχης, δηλαδή της θήκης του κινητού ουραίου και του επαναληπτικού μηχανισμού.
# Το κινητό ουραίο ή κλείστρο.
# Το κοντάκι, εντός του οποίου φέρεται η σωληνοειδής αποθήκη
# Τα καταρτίσματα του όπλου, (αορτηρούχοι, ψέλλιο, ράβδος) και
# Η ξιφολόγχη μετά λαβής από νικελιούχο κράμα.
To κλισιοσκόπιο και το στόχαστρο φέρονταν επί της κάννης. Είχε μήκος 1,30 μ., το δε βάρος του με πλήρη εξάρτηση έφθανε τα 4,60 κιλά. Δραστικό βεληνεκές είχε μέχρι 400 μ. και μέγιστο τα 1800 μ. Η τροφοδοσία του γινόταν με επαναληπτικό γεμιστήρα που έφερε 8 σφαίρες, εκτός εκείνης της εντός θαλάμης. Την κατασκευή και παραγωγή του όπλου είχε αναλάβει γαλλικό κρατικό εργοστάσιο μέχρι το 1920 οπότε και φέρεται να σταμάτησε η παραγωγή του.

## Σημειώσεις
Με τυφέκια Λεμπέλ είχαν εξοπλιστεί στρατιωτικές δυνάμεις (πεζικό) εκτός της Γαλλίας, του Βελγίου, της Ελλάδας, της Ισπανίας, της Πολωνίας και της Ρωσίας, καθώς και όλες οι γαλλικές αποικίες.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ. 12ος, σελ. 198.

Κατηγορία:Τυφέκια
Κύπελλο Εθνών Αφρικής 2012

To **Κύπελλο Εθνών Αφρικής του 2012**  διοργανώθηκε από την Αφρικανική Συνομοσπονδία Ποδοσφαίρου (CAF) και φιλοξενήθηκε από δύο χώρες, την Γκαμπόν και την Ισημερινή Γουινέα. Ήταν η 28η διοργάνωση για την διεκδίκηση του Κυπέλλου Εθνών Αφρικής. Υποψήφιες χώρες για την ανάληψη της διοργάνωσης  ήταν επίσης η Μοζαμβίκη, η Ναμίμπια, η Ζιμπάμπουε και η Σενεγάλη. Για πρώτη φορά στην ιστορία, η CAF επέλεξε ταυτόχρονα τους διοργανωτές των επόμενων τριών κυπέλλων. Έτσι η Ανγκόλα επελέχθηκε για τη διοργάνωση του 2010, οι Γκαμπόν/Ισημερινή Γουινέα για αυτή του 2012 ενώ για το 2013 αρχικά ήταν η Λιβύη η οποία αντικαταστάθηκε από τη Νότια Αφρική. Η Λιβύη ανέλαβε τη διοργάνωση του 2017. Η Νιγηρία θα αντικαταστήσει μια από αυτές τις χώρες εάν κριθούν ακατάλληλες.

## Προκριματικά
Τα προκριματική διαδικασία περιλάμβανε οκτώ ομίλους των τεσσάρων ομάδων, έναν των τριών (μετά την αποχώρηση της Μαυριτανίας) και έναν των πέντε. Στην τελική φάση προκρίθηκαν οι πρώτοι αλλά και οι δύο συνολικά καλύτεροι δεύτεροι των ομίλων. Τα προκριματικά πέρασαν 14 ομάδες που αν τις προσθέσουμε στους δύο διοργανωτές μας κάνουν τους 16 τελικούς συμμετέχοντες.

## Στάδια




## Φάση ομίλων

Οι αγώνες του 1ου και 2ου ομίλου θα γίνουν σε γήπεδα της Ισημερινής Γουινέας, ενώ οι αντίστοιχοι του 3ου και του 4ου ομίλου στα γήπεδα της Γκαμπόν.

### Κριτήρια ισοβαθμίας
Αν δύο ή περισσότερες ομάδες τελειώσουν τη φάση ομίλων με τον ίδιο αριθμό πόντων, κατατάσσονται με βάση τα ακόλουθα κριτήρια:
# κερδισμένοι πόντοι στους αγώνες μεταξύ των εκάστοτε ομάδων,
# διαφορά γκολ στους αγώνες μεταξύ των εκάστοτε ομάδων,
# αριθμός συνολικών γκολ στους αγώνες μεταξύ των εκάστοτε ομάδων,
# διαφορά γκολ σε όλους τους αγώνες του ομίλου,
# αριθμός συνολικών γκολ σε όλους τους αγώνες του ομίλου,
# πόντοι *ευ αγωνίζεσθαι* λαμβάνοντας υπόψη τις κίτρινες και κόκκινες κάρτες,
# κλήρωση της οργανωτικής επιτροπής.

*Όλες οι ώρες ταυτίζονται με την [[Ώρα Δυτικής Αφρικής]] ([[Coordinated Universal Time|UTC]]+1).*

### Όμιλος Α

----

----

*Η έναρξη του αγώνα καθυστέρησε λόγω της δυνατής βροχής και έτσι έγινε στις 18:15 αντί για τις 17:00.*
----

*Ο αγώνας ξεκίνησε στις 21:15 αντί για 20:00 λόγω της καθυστέρησης στον αγώνα Λιβύη–Ζάμπια.*
----

----

### Όμιλος Β

----

----

----

----

----

### Όμιλος C

----

----

----

----

----

### Όμιλος D

----

----

----

----

----

## Φάση νοκάουτ

## Βραβεία

Καλύτερος παίκτης της διοργάνωσης: Κρίστοφερ Κατόνγκο

Πρώτος σκόρερ της διοργάνωσης: Εμάνουελ Μαγιούκα

Παίκτης που τήρησε το Fair-Play: Ζαν-Ζακ Γκοσό

Βραβείο Fair-Play: Ακτή Ελεφαντοστού

## Τελική Κατάταξη

## Κορυφαία Εντεκάδα

Τερματοφύλακας

 Κένεντι Μουίν

Αμυντικοί

 Ζαν-Ζακ Γκοσό

 Στονφίρα Σούζου

 Τζον Μενσά

 Ανταμά Ταμπουρά

Κεντρικοί Μέσοι

 Εμάνουελ Μαγιούκα

 Γιαγιά Τουρέ

 Ζερβινιό

 Σεϊντού Κεϊτά

Επιθετικοί

 Κρίστοφερ Κατόνγκο
 
 Ντιντιέ Ντρογκμπά

Κατηγορία:Ποδόσφαιρο το 2012
Κατηγορία:Κύπελλο Εθνών Αφρικής
Κατηγορία:Πολιτισμός της Ισημερινής Γουινέας
Κατηγορία:Ποδόσφαιρο στην Γκαμπόν
Μεσαία (αποσαφήνιση)

Με την ονομασία **Μεσαία** μπορεί να αναφέρονται:

## Οικισμοί
* Μεσαία Ποταμιά Νάξου, οικισμός του δήμου Νάξου και Μικρών Κυκλάδων.
* Μεσαία Μηλιά Πιερίας, οικισμός του δήμου Κατερίνης.
* Μεσαία Κάψη Φθιώτιδας, οικισμός του δήμου Μακρακώμης.

; Ιστορικοί οικισμοί
* Μεσαία Κουφάλια Θεσσαλονίκης, πρώην οικισμός που καταργήθηκε το 1928 και προσαρτήθηκε στον οικισμό Κουφάλια.
* Μεσαία Σερρών, πρώην οικισμός που καταργήθηκε το 1961 και προσαρτήθηκε στον οικισμό Νέο Πετρίτσι.

## Διάφορα
* Μεσαία κύματα, ηλεκτρομαγνητικά κύματα που χρησιμοποιούνται στη ραδιοφωνία και στην ασύρματη τηλεγραφία.
* Μεσαία τάξη, όρος ταξινόμισης πληθυσμού.

## Δείτε επίσης
* Μεσαίο (αποσαφήνιση)
* Μέσα (αποσαφήνιση)
* Μέση (αποσαφήνιση)
* Μέσος (αποσαφήνιση)
* Μέσο (αποσαφήνιση)

Κατηγορία:Αποσαφηνίσεις ελληνικών τοπωνυμίων
Γ΄ Καρχηδονιακός Πόλεμος

[thumb|right|300px|Τα ερείπια της Καρχηδόνας (κοντά στη σημερινή [Τύνιδα)]]
Ο **Τρίτος Καρχηδονιακός πόλεμος** (Λατινικά: *Tertium Bellum Punicum*) (149-146 π.Χ.) είναι ο τρίτος κατά σειρά πόλεμος μεταξύ της Καρχηδόνας και της Ρωμαϊκής Αυτοκρατορίας. Άρχισε όταν οι Ρωμαίοι επικαλέστηκαν και χρησιμοποίησαν ως πρόσχημα μια τυπική παραβίαση της συνθήκης που ίσχυε μετά το τέλος του Β' Καρχηδονιακού Πολέμου. Συγκεκριμένα το 150 π.Χ. οι Καρχηδόνιοι, πιεζόμενοι από τις ληστρικές επιδρομές του Μασανάσση, βασιλιά των Νουμιδών, υποχρεώθηκαν ν΄ αντισταθούν με τη δύναμη των όπλων, χωρίς τη συγκατάθεση των Ρωμαίων. Είναι γνωστή η φράση του Κάτωνος «Delenda est Carthago» Η Καρχηδών πρέπει να καταστραφεί.

## Το ιστορικό
Αμέσως αποβιβάστηκε ρωμαϊκός στρατός στην Αφρική και, παρά τη συμφωνία των Καρχηδονίων να επιστρέψουν τους Νουμίδες αιχμαλώτους και να παραδώσουν τα όπλα, ένας πρόσθετος όρος που τους υποχρέωνε να μετοικίσουν στην ενδοχώρα και να εγκαταλείψουν το εμπόριο, τους ανάγκασε να οργανώσουν απελπισμένη αντίσταση μέσα στην πόλη τους. Οι ρωμαϊκές επιθέσεις αποτύγχαναν επί δύο χρόνια, ωσότου ο Σκιπίων Αιμιλιανός, με ασφυκτικό αποκλεισμό, διέκοψε τον ανεφοδιασμό της πόλης από τη θάλασσα. Παρά τη σθεναρή και επιδέξια αντίσταση, οι Ρωμαίοι κατάφεραν να διεισδύσουν από το λιμάνι και να φτάσουν στην ακρόπολη. Από ένα πληθυσμό που ξεπερνούσε τις 250.000, σύμφωνα με τον Στράβωνα, παρέμειναν κατά την τελική παράδοση της πόλης μόνο 50.000, η πόλη κατεδαφίστηκε και καταδικάστηκε με επίσημους αναθεματισμούς να μείνει ακατοίκητη για πάντα. Μάλιστα, οι Ρωμαίοι σκόρπισαν αλάτι στα ερείπια της πόλης έτσι ώστε η γη να μην μπορεί να καλλιεργηθεί ξανά. Η επικράτεια της Καρχηδόνας, που είχε ήδη μειωθεί αρκετά από τις προσαρτήσεις του Μασαννάση, μετατράπηκε σε ρωμαϊκή επαρχία υπό την επωνυμία Αφρική.

## Παραπομπές


## Πηγές
* Πολύβιος, Βιβλίο 38 (από τα σωζόμενα τμήματα.)
* Αππιανός, Hannibalic War
* Πλούταρχος, Μάρκος Κάτων

## Βιβλιογραφία
* Charles Picard, Hannibal, Paris 1967
*Scullard H. Scipio Africanus: Soldier and Politican, London 1970
* ΛΕΚΙ ΡΟΣ, Αννίβας, εκδ. Ωκεανίδα ISBN 960-410-332-6
* ΛΕΚΙ ΡΟΣ, Αννίβας ο Καρχηδόνας, εκδ. ΚΑΛΕΝΤΗΣ, ISBN 960-219-086-8

## Εξωτερικοί σύνδεσμοι
*Delenda est Carthago 

Κατηγορία:Ρωμαϊκοί πόλεμοι
Κατηγορία:Μάχες καρχηδονιακού στρατού
Μητροπολίτης Κερκύρας, Παξών και Διαποντίων Νήσων Νεκτάριος

Ο **Μητροπολίτης Κερκύρας, Παξών και Διαποντίων Νήσων Νεκτάριος** (κατά κόσμον Δημήτριος Ντόβας) είναι Έλληνας θεολόγος και επίσκοπος της Εκκλησίας της Ελλάδος.

## Βιογραφία
Γεννήθηκε στον Βόλο στις 6  Αυγούστου 1953. Αποφοίτησε από τη Ριζάρειο Σχολή το 1973. Σπούδασε στη Θεολογική Σχολή του Πανεπιστημίου Αθηνών, από την οποία αποφοίτησε το 1979.

Το 1973 εκάρη μοναχός στη Μονή Ξενιάς του νομού Μαγνησίας. Το 1975 χειροτονήθηκε διάκονος και δύο χρόνια αργότερα πρεσβύτερος, λαμβάνοντας και το οφφίκιο του Αρχιμανδρίτη. Και οι δύο χειροτονίες του τελέστηκαν από τον τότε Μητροπολίτη Δημητριάδος Χριστόδουλο. 

Διετέλεσε Ιερατικός Προϊστάμενος του Ιερού Ναού Αγίων Κωνσταντίνου και Ελένης Βόλου. Παράλληλα, από το 1975 έως και το 1986 υπήρξε διευθυντής του ιδιαιτέρου γραφείου του Μητροπολίτη Δημητριάδος, ενώ το 1986 εξελέγη καθηγούμενος της Μονής Άνω Ξενιάς.

Στις 11 Οκτωβρίου 2002 εξελέγη Μητροπολίτης Κερκύρας, Παξών και Διαποντίων Νήσων από την Ιερά Σύνοδο της Εκκλησίας της Ελλάδος, ενώ η χειροτονία του σε επίσκοπο πραγματοποιήθηκε δύο ημέρες αργότερα.

Είναι συγγραφέας διαφόρων βιβλίων και έχει δημοσιεύσει άρθρα στον ημερήσιο και εκκλησιαστικό περιοδικό τύπο. Υπήρξε επίσης τακτικό μέλος της Διοικούσης Επιτροπής της Εκκλησιαστικής Κεντρικής Υπηρεσίας Οικονομικών της Εκκλησίας της Ελλάδος και τακτικό μέλος της Συνοδικής Επιτροπής επί του Μοναχικού Βίου.

## Παραπομπές


## Πηγές
*Σύντομο Βιογραφικό
*Διάρθρωση της Ιεράς Μητροπόλεως Κερκύρας, Παξών και Διαποντίων Νήσων 
*Βιογραφικό στην επίσημη ιστοσελίδα Ιεράς Μητροπόλεως Κερκύρας, Παξών και Διαποντίων Νήσων

Κατηγορία:Μητροπολίτες Κερκύρας
Κατηγορία:Έλληνες εκκλησιαστικοί συγγραφείς
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Άγιος Φιλόθεος

Στα αγιολόγια δυτικής και ανατολικής εκκλησίας ως **Αγιος Φιλόθεος** μνημονεύονται δύο πρόσωπα. Στης  Ορθόδοξης Εκλησίας αναφέρονται άλλα δύο. 
Κοινοί άγιοι είναι ο Φιλόθεος της Κομαγηνής που μαρτύρησε κατά τον  3ο αιώνα μαζί με τον Υπερέχιο, Άβιβο, Ιουλιανό, Ρωμανό, Ιάκωβο και Παρηγόριο η μνήμη των οποίων συνεορτάζεται στις 29 Ιανουαρίου -στη Δυτική Εκκλησία γιορτάζουν στις 9 Δεκεμβρίου . Επίσης μνημονεύεται ο Φιλόθεος από το Οψίκιο, ο οποιος έζησε πιθανόν κατά τον Ι0ο αιώνα και στον οποίο αφιέρωσε εγκώμιο ο Ευστάθιος Θεσσαλονίκης. Η μνήμη του γιορτάζεται στις 15 Σεπτεμβρίου. 
Στην Ορθόδοξη Εκκλησία με το ίδιο όνομα μνημονεύονται και δύο μοναχοί του Αγίου Όρους  που έζησαν κατά τον 14ο αιώνα. Ο ένας γιορτάζει στις 21 Οκτωβρίου και ο  άλλος στις 5 Δεκεμβρίου

## Πηγές
* Μεγάλη Ελληνική Εγκυκλοπαίδεια του Παύλου Δρανδάκη

Κατηγορία:Άγιοι της Ορθόδοξης Εκκλησίας
Μαίκιος Κόιντος

Ο **Μαίκιος Κόιντος** ήταν επιγραμματοποιός ελάχιστα γνωστός. Από το όνομά του πιθανολογείται ότι ήταν ρωμαϊκής καταγωγής. Εμφανίζεται στην Παλατινή Ανθολογία ως **Μαίκιος Κόιντος**, **Κόιντος** και **Μαίκιος **. Σώζονται δώδεκα επιγράμματά του από τον *Στέφανο* του Φιλίππου.   
## Πηγές

*Pierre Waltz, ‘’Anthologie Grecque’’, ed. Les Belles Lettres, Paris, 1960, v.ΙΙ, p.144, v.ΙΙΙ, p.188, v.VIΙΙ, p.287. 

Κατηγορία:Παλατινή Ανθολογία
Κατηγορία:Στέφανος του Φιλίππου
Κατηγορία:Ρωμαίοι ποιητές
Μιχαήλ Χαρτοφύλαξ

Ο **Μιχαήλ Χαρτοφύλαξ** ήταν λόγιος του 10ου αιώνα στη Βυζαντινή Αυτοκρατορία. Σώζεται ένα επίγραμμά του στην Παλατινή Ανθολογία (Ι  122). Ο Μιχαήλ ήταν ένας από τους γραφείς της Παλατινής Ανθολογίας και είχε στην κατοχή του είτε το πρωτότυπο της Ανθολογίας του Κεφαλά είτε πιστό αντίγραφό της.

## Πηγές
*Pierre Waltz, ‘’Anthologie Grecque’’, ed. Les Belles Lettres, Paris, 1960, v.Ι, p.134.

Κατηγορία:Βυζαντινοί λόγιοι
Κατηγορία:Παλατινή Ανθολογία
Κατηγορία:Ανθολογία του Πλανούδη
Μένανδρος Προτήκτωρ

Ο **Μένανδρος Προτήκτωρ** (ή Προτέκτωρ) ήταν νομικός, ιστορικός και ποιητής του 6ου αιώνα. Εξιστόρησε τα γεγονότα των ετών 558-582, συνεχίζοντας το έργο του Αγαθία. Αποσπάσματα μόνο έχουν σωθεί από το ιστορικό του έργο, το οποίο θεωρείται σημαντικό, και από τα ποιητικά του ένα επίγραμμά του στην Παλατινή Ανθολογία (Ι  101).

## Πηγές
*Pierre Waltz, "Anthologie Grecque" ed. Les Belles Lettres, Paris, 1960, v.Ι, p.&nbsp;134.
*Β. Φειδάς, εγκυκλοπαίδεια Πάπυρος-Λαρούς-Μπριτάννικα, λήμμα Μένανδρος ο Προτέκτωρ.

Κατηγορία:Παλατινή Ανθολογία
Κατηγορία:Βυζαντινοί ποιητές
Κατηγορία:Βυζαντινοί νομικοί
Κατηγορία:Βυζαντινοί ιστορικοί
Κατηγορία:Βυζαντινοί του 6ου αιώνα
Μιχαήλιος

Ο **Μιχαήλιος ο Γραμματικός** ήταν επιγραμματοποιός, σύγχρονος κατά πάσαν πιθανότητα του Αγαθία, στον Κύκλο του οποίου περιλαμβανόταν. Στην Ανθολογία του Πλανούδη σώζεται το XVI 316 επίγραμμά του (Εις εικόνα Αγαθίου Σχολαστικού).

## Πηγές
*W.R.Paton, ‘’The Greek Anthology’’, Loeb Classical Library, v.V, p. 398.

## Αναφορές


Κατηγορία:Ανθολογία του Πλανούδη
Κατηγορία:Κύκλος του Αγαθία
Βασίλειος Τσιατούρας

Ο **Βασίλειος Τσιατούρας** είναι Έλληνας αξιωματικός της Ελληνικής Αστυνομίας, της οποίας διετέλεσε Αρχηγός το διάστημα 2008-2009. Η θητεία του συνέπεσε με τα γεγονότα του Δεκεμβρίου 2008 και το θάνατο του Αλέξανδρου Γρηγορόπουλου, και ο Τσιατούρας έγινε στόχος δριμείας κριτικής.

## Βιογραφικά στοιχεία

Γεννήθηκε στα Σιτσαινα Ιωαννίνων και κατατάχθηκε στο σώμα της Χωροφυλακής το 1971. Το 1976 εισήχθη στη Σχολή Αξιωματικών, απ´όπου αποφοίτησε το 1979. Την περίοδο 1985 - 1999 υπηρέτησε στο τμήμα δίωξης Ληστειών και Εγκλημάτων κατά της ζωής στη διεύθυνση Αττικής, του οποίου υπήρξε και προϊστάμενος. Το 1999 τοποθετήθηκε διευθυντής της νεοσύστατης υπηρεσίας Εσωτερικών Υποθέσεων, θέση στην οποία παρέμεινε μέχρι το 2002, οπότε και ορίστηκε διευθυντής της Διεύθυνσης Ασφάλειας Αττικής. Το 2004 προήχθη σε υποστράτηγο και τοποθετήθηκε Γενικός Αστυνομικός Διευθυντής Αττικής. Το 2006 προήχθη σε αντιστράτηγο και ανέλαβε Γενικός Επιθεωρητής Αστυνομίας Νοτίου Ελλάδος. Τον επόμενο χρόνο τοποθετήθηκε προϊστάμενος του Επιτελείου του Αρχηγείου της Ελληνικής Αστυνομίας.

Την 1η Μαρτίου 2008 επελέγη για την αρχηγία της Αστυνομίας. Στις 22 Οκτωβρίου 2009 ο υπουργός Προστασίας του Πολίτη, Μιχάλης Χρυσοχοΐδης, ζήτησε από τον Τσιατούρα να υποβάλει την παραίτησή του, το οποίο και έπραξε. Αφορμή στάθηκαν τα επεισόδια στα Εξάρχεια, που είχαν συμβεί τις προηγούμενες ημέρες, και στα οποία είχαν προσαχθεί άτομα από πολιτικούς χώρους. Υπήρξε τακτικός καθηγητής στη Σχολή Αξιωματικών της ΕΛ.ΑΣ και έχει βραβευθεί με το μετάλλιο του "Αστυνομικού Σταυρού".

Είναι νυμφευμένος και έχει δύο παιδιά.

## Πορεία στην Αστυνομία

Ως αξιωματικός κατάφερε να διαλευκάνει αρκετά εγκλήματα μεταξύ των οποίων η δολοφονία των πέντε κυνηγών στο Αγρίνιο, η δολοφονία Βακρινού, η σατανιστική τριάδα Κατσούλας - Δημητροκάλλης - Μαριέττη κ.α. Στην υπόθεση Σορίν Ματέι συμμετείχε ενεργά εισβάλλοντας μάλιστα μαζί και με τον τότε αρχηγό της αστυνομίας, Αθανάσιο Βασιλόπουλο, στο διαμέρισμα όπου ο Σορίν Ματέι κρατούσε τους ομήρους. Από τα θραύσματα της χειροβομβίδας τραυματίστηκε, όπως και ο Υπαρχηγός Γεωργακόπουλος.

Όμως ως αρχηγός επικρίθηκε για την έλλειψη αστυνόμευσης, για την έκρηξη της εγκληματικότητας καθώς και για τις ενέργειες της αστυνομίας κατά την περίοδο των επεισοδίων του Δεκέμβρη του 2008.

## Πηγές


Κατηγορία:Αρχηγοί ελληνικής αστυνομίας
Κατηγορία:Έλληνες αξιωματικοί της χωροφυλακής
Μόνοικο (φυτολογία)

**Μόνοικο** (ετυμ. *μόνο* + *οίκος*) λέγεται το φυτό που στο ίδιο άτομο έχει αρσενικά και θηλυκά άνθη.
Αν τα άνθη είναι ερμαφρόδιτα λέγεται επίσης και μονοκλινές (μία κλίνη - ένα κρεββάτι)  δηλ. μόνοικο μονοκλινές.
Αν τα αρσενικά και τα θηλυκά άνθη βρίσκονται σε διαφορετικά μέρη (αλλά πάντα στο ίδιο φυτό) λέγεται και δικλινές (δύο κλίνες), δηλαδή μόνοικο δικλινές.

## Βλέπε επίσης
* Δίοικο

Κατηγορία:Μόνοικα φυτά
Κατηγορία:Μορφολογία φυτών
Κατηγορία:Φυσιολογία φυτών
Δίοικο (φυτολογία)

**Δίοικο** (ετυμ. *δύο* + *οίκοι*) λέγεται το φυτό που έχει διαφορετικά άτομα για κάθε φύλο. Άλλα είναι αρσενικά και άλλα θηλυκά π.χ ακτινίδιο, φυστικιά Ίταμος Γαρκινία κλπ. Αυτού του είδους τα φυτά είναι σπανιότερα.

## Βλέπε επίσης
*Μόνοικο

## Αναφορές



Κατηγορία:Μορφολογία φυτών
Κατηγορία:Φυσιολογία φυτών
Fieseler

Η **Fieseler-Werke** ήταν εταιρεία κατασκευής αεροσκαφών με έδρα το Κάσσελ της Γερμανίας, γνωστή για το αεροσκάφος συνδέσμου Fieseler Fi 156 (*Storch*). 

Ιδρύθηκε το 1930 από τον Γκέρχαρντ Φίζελερ (Fieseler) που αγόρασε τις εγκαταστάσεις της *Raab-Katzenstein* που είχε κηρύξει πτώχευση. Κατά την διάρκεια του 1930 και 1940 κατασκεύασε αεροπλάνα το πλείστον για την Λουφτβάφε. Ουσιαστικά το 1945 σταμάτησε η παραγωγή και ο αρχιμηχανικός της εταιρείας πλέον εργαζόταν σε εταιρία κατασκευής τροχόσπιτων. Η εταιρεία το 1947 επίσημα διαλύθηκε από τους συμμάχους. Η οδός *Am Fieseler Werk* στο Λοφέλντεν βρίσκεται στην θέση του παλαιού εργοστασίου.

Κατηγορία:Πρώην επιχειρήσεις της Γερμανίας
Κατηγορία:Κάσσελ
Σύνδεσμος Φροντίδας Γερμανικών Τάφων Πολέμου

Ο **Σύνδεσμος Φροντίδας Γερμανικών Τάφων Πολέμου** (γερμανικά: Volksbund Deutsche Kriegsgräberfürsorge) είναι ιδιωτικός εθελοντικός σύλλογος με έδρα το Κάσσελ. Ιδρύθηκε το 1919 για να φροντίζει τους τάφους από περίπου 2,3 εκατομμύρια νεκρούς πολέμων σε 827 νεκροταφεία σε 45 χώρες.

Αρχικός σκοπός τον ιδρυτών ήταν μια διεθνές οργάνωση άλλα τελικά η δραστηριότητα περιορίστηκε στους Γερμανούς. Σήμερα ο οργανισμός διαθέτει και σημαντικό ψηφιακό αρχείο σχετικά με τους πολέμους και τον θυμάτων. Κατά 90% χρηματοδοτείται από δωρεές και κατά 10% από το γερμανικό κράτος.

Κατηγορία:Ταφικά έθιμα
Κατηγορία:Κάσσελ
Διοργανώσεις Ε.Π.Σ. Αθηνών 1982–83

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1982-83** διεξήχθησαν σε τρεις ομίλους (των 16 ομάδων έκαστος) για την πρώτη κατηγορία, τρεις ομίλους (των 18 ομάδων) στη δεύτερη και τέσσερις ομίλους (των 14 ομάδων) στην τρίτη κατηγορία. Συνολικά, στη διοργάνωση έλαβαν μέρος **158** σωματεία (48 στην Α΄, 54 στη Β΄ και 56 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν ο Γ.Σ. Πετραλώνων στον Α΄ όμιλο, η Α.Ε. Χαλανδρίου στο Β΄ όμιλο και ο Χαραυγιακός στο Γ΄ όμιλο. Υπερπρωταθλήτρια αναδείχθηκε η ομάδα του **Χαραυγιακού**, έπειτα από αγώνες μπαράζ που δόθηκαν με πολύ μεγάλη καθυστέρηση, μεταξύ των τριών πρωταθλητών ομίλων. Η καθυστέρηση οφείλονταν σε μια ένσταση του Διαγόρα Αιγάλεω, ο οποίος αμφισβητούσε το αποτέλεσμα του ισόπαλου τελευταίου του αγώνα κατά του Α.Ο. Πεύκης, λόγω του οποίου απώλεσε τον τίτλο του Α΄ομίλου. Τελικά, τα μπαράζ διεξήχθησαν το Σεπτέμβριο στο γήπεδο Ζωγράφου και οι δυο πρώτες ομάδες, **[[Χαραυγιακός]]** και **[[Α.Ε. Χαλανδρίου]]**, κέρδισαν την άνοδο στο Εθνικό Ερασιτεχνικό Πρωτάθλημα της περιόδου 1983-84, ενώ ο Α.Σ. Πετράλωνα (προέκυψε τον Ιούλιο από συγχώνευση των Γ.Σ. Πετραλώνων και Α.Ο. Πετραλώνων) παρέμεινε στην Α΄ Αθηνών. Τα αποτελέσματα ήταν: **Χαραυγιακός**-Α.Σ. Πετράλωνα **1-0**, **Α.Ε. Χαλανδρίου**-Α.Σ. Πετράλωνα **1-0** και **Χαραυγιακός**-Α.Ε. Χαλανδρίου **3-0**. 

Στους τρεις ομίλους της Β΄ Αθηνών τους τίτλους πήραν ο Εθνικός Νέας Μάκρης, η Α.Ε. Γαλατσίου και ο Γ.Σ. Πατησίων. 

Κυπελλούχος ΕΠΣΑ για το 1983 αναδείχτηκε η **[[Α.Ε. Χαλανδρίου]]** που επικράτησε με 3-0 στα πέναλτι του Π.Α.Ο. Αγίου Δημητρίου, στον τελικό που διεξήχθη στις 23 Φεβρουαρίου στο γήπεδο του Παναθηναϊκού. Αξιοσημείωτο είναι πως ο αγώνας καλύφτηκε τηλεοπτικά από το κανάλι της ΕΡΤ 2, κάτι που συνέβη για πρώτη φορά στην ιστορία του θεσμού αλλά  και στην ιστορία του ερασιτεχνικού ποδοσφαίρου γενικότερα.

## Παραπομπές


## Πηγές

Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1982-1983
Διοργανώσεις Ε.Π.Σ. Αθηνών 1983–84

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1983-84** διεξήχθησαν σε δυο ομίλους (των 20 ομάδων έκαστος) για την πρώτη κατηγορία, τρεις ομίλους (των 18 ομάδων) στη δεύτερη και πέντε ομίλους (των 13-14 ομάδων) στην τρίτη κατηγορία. Συνολικά, στη διοργάνωση έλαβαν μέρος **163** σωματεία (40 στην Α΄, 54 στη Β΄ και 69 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν ο Γ.Σ. Μαρκό στον Α΄ όμιλο και ο Ο.Φ. Χολαργού στο Β΄ όμιλο, με 13 βαθμούς διαφορά από τον δεύτερο Α.Ο. Γαλατσίου. **Υπερπρωταθλήτρια** αναδείχθηκε η ομάδα του **Γ.Σ. Μαρκό**, η οποία επικράτησε με σκορ 3-1 του Ο.Φ. Χολαργού, στον άτυπο Τελικό. Προηγουμένως, ο Γ.Σ. Μαρκό είχε επικρατήσει με σκορ 2-1 του Π.Ο. Αγίου Θωμά Γουδί στο ουδέτερο γήπεδο της Νέας Ιωνίας, με τον οποίο είχε ισοβαθμίσει στην πρώτη θέση του Α΄ομίλου. Και οι 2 πρωταθλητές της Α΄ ΕΠΣΑ, Γ.Σ. Μαρκό και Ο.Φ. Χολαργού, κέρδισαν την άνοδο στο Εθνικό Ερασιτεχνικό Πρωτάθλημα.

Στους τρεις ομίλους της Β΄ Αθηνών τους τίτλους πήραν ο Α.Ο. Βουλιαγμένης, ο  Αήττητος Σπάτων και ο Ακράτητος Άνω Λιοσίων.

Κυπελλούχος ΕΠΣΑ για το 1984 αναδείχτηκε η **Α.Ε. Γαλατσίου** που επικράτησε με 3-1 του Γ.Σ. Μαρκό, στον τελικό που διεξήχθη στις 18 Απριλίου στο γήπεδο του Παναθηναϊκού.

## Παραπομπές


## Πηγές

Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1983-1984
Μητροπολίτης Φθιώτιδος Νικόλαος

Ο **Μητροπολίτης Φθιώτιδος Νικόλαος Πρωτοπαπάς** (Τήνος, 24 Σεπτεμβρίου 1948 - Λαμία, 27 Ιουλίου 2019), ήταν Έλληνας ιεράρχης και μητροπολίτης Φθιώτιδος.

## Βιογραφικά στοιχεία
Γεννήθηκε το 24 Σεπτεμβρίου 1948 στην Πλατιά της Τήνου. Σπούδασε στην Ριζάρειο Εκκλησιαστική Σχολή και στην Θεολογική Σχολή του Πανεπιστημίου Αθηνών από την οποία αποφοίτησε το 1972.

Διάκονος χειροτονήθηκε το 1973 και Πρεσβύτερος το 1975. Διετέλεσε Αρχιδιάκονος και Ιεροκήρυκας της Μητρόπολης Χαλκίδας (1973 - 1975), καθηγητής της Εκκλησιαστικής Σχολής Τήνου (1975 - 1978) και Ιεροκήρυκας του Πανελληνίου Ιερού Ιδρύματος της Ευαγγελίστριας Τήνου (1975 - 1984). Μετατέθηκε από τον Αρχιεπίσκοπο Αθηνών Σεραφείμ στην Αρχιεπισκοπή Αθηνών, διετέλεσε Διευθυντής Υπηρεσιών και του θεολογικού Οικοτροφείου της Αποστολικής Διακονίας (1984 - 1996), Γενικός Διευ­θυ­ντής του Ραδιοφωνικού Σταθμού της Εκκλησίας (1990 - 1996) και Ιεροκήρυκας του Ναού Αγίου Ελευθερίου Άρεως. Συνέγραψε πολλές μελέτες θεομητορικού, ιστορικού και λογοτεχνικού περιεχομένου και δημοσίευσε πολλά άρθρα σε εφημερίδες και περιοδικά.

Εξελέγη Μητροπολίτης Φθιώτιδος από την Ιεραρχία τον Οκτώβριο του 1996, χειροτονήθηκε στις 6 Οκτωβρίου στον Ναό Αγίου Ελευθερίου Άρεως και ενθρονίστηκε στη Λαμία στις 17 Νοεμβρίου 1996. 

Απεβίωσε στις 27 Ιουλίου 2019 ύστερα από ανακοπή καρδιάς, σε ηλικία 71 ετών.

## Εξωτερικοί σύνδεσμοι
*Ιστοσελίδα Ιεράς Μητροπόλεως Φθιώτιδος

Νικολαος
Παρθενογένεση

Η **παρθενογένεση** είναι μια μορφή ασεξουαλικής αναπαραγωγής που εμφανίζεται σε θηλυκούς οργανισμούς, όταν η αύξηση και η ανάπτυξη των εμβρύων συμβαίνουν χωρίς γονιμοποίηση από ένα αρσενικό. Στα φυτά, η παρθενογένεση αναφέρεται στην ανάπτυξη ενός εμβρύου από ένα μη γονιμοποιημένο ωάριο, και η διαδικασία ονομάζεται απόμειξη .

Ο όρος μερικές φορές χρησιμοποιείται λανθασμένα για να περιγράψει τους τρόπους αναπαραγωγής στα ερμαφρόδιτα είδη που μπορούν να αναπαραχθούν από μόνα τους, επειδή περιέχουν τα αναπαραγωγικά όργανα και των δύο φύλων στο σώμα ενός μόνο ατόμου.

Παρθενογένεση εμφανίζεται φυσικά σε μερικά ασπόνδυλα είδη ζώων (π.χ., οι ψύλλοι του νερού, αφίδες, νηματώδεις, ορισμένες μέλισσες, κάποια είδη σκορπιού) καθώς και σε μερικά σπονδυλωτά (π.χ. αμφίβια, κάποια ερπετά, στα ψάρια, και πολύ σπάνια στα πουλιά). Παρθενογένεση έχει προκληθεί τεχνητά σε ψάρια και αμφίβια.

Συνήθως τα ωάρια που σχηματίζονται μετά από την διαδικασία της μείωσης είναι απλοειδή, με τον μισό αριθμό χρωμοσώμάτων από τα κύτταρα του σώματος της μητέρας τους. Ωστόσο, τα απλοειδή άτομα, είναι συνήθως μη βιώσιμα, και οι παρθενογενετικοί απογόνοι έχουν συνήθως διπλοειδή αριθμό χρωμοσωμάτων. Εάν ο αριθμός των χρωμοσωμάτων του απλοειδούς ωαρίου διπλασιάζεται κατά τη διάρκεια της ανάπτυξης, οι απόγονοι είναι «μισό-κλώνοι" της μητέρας τους. Αν το ωάριο σχηματίστηκε χωρίς μειωτική διαδικασία, είναι ένας πλήρης κλώνος της μητέρας του.

Οι απόγονοι παράγονται από παρθενογένεση σε είδη που χρησιμοποιούν το σύστημα φυλο- καθορισμού XY, έχουν δύο Χ χρωμοσώματα και είναι γυναίκες. Σε είδη που χρησιμοποιούν το σύστημα φυλο- καθορισμού ZW, έχουν δύο χρωμοσώματα Z (αρσενικά) ή δύο W χρωμοσώματα (μη βιώσιμα ή θηλυκά), ή (θεωρητικά) αν εμφανίζεται κλωνική παρθενογένεση (η οποία ονομάζεται επίσης απόμειξη), θα μπορούσαν να έχουν ένα Z και ένα W χρωμόσωμα (θηλυκό).

## Περαιτέρω ανάγνωση
* Dawley, Robert M. & Bogart, James P. (1989). *Evolution and Ecology of Unisexual Vertebrates*. Albany, New York: New York State Museum. ISBN 1-55557-179-4.
* 
* Futuyma, Douglas J. & Slatkin, Montgomery. (1983). *Coevolution*. Sunderland, Mass: Sinauer Associates. ISBN 0-87893-228-3.
* 
* Maynard Smith, John. (1978). *The Evolution of Sex*. Cambridge: Cambridge University Press. ISBN 0-521-29302-2.
* Michod, Richard E. & Levin, Bruce R. (1988). *The Evolution of Sex*. Sunderland, Mass: Sinauer Associates. ISBN 0-87893-459-6.
* 
* 
* 
* Stearns, Stephan C. (1988). *The Evolution of Sex and Its Consequences* (Experientia Supplementum, Vol. 55). Boston: Birkhauser. ISBN 0-8176-1807-4.

## Εξωτερικοί σύνδεσμοι
* Reproductive behavior in whiptails at Crews Laboratory 
* Types of asexual reproduction
* Parthenogenesis in Incubated Turkey Eggs  from Oregon State University
* National Geographic NEWS: Virgin Birth Expected at Christmas – By Komodo Dragon
* BBC NEWS: 'Virgin births' for giant lizards (Komodo dragon)
* REUTERS: Komodo dragon proud mum (and dad) of five 
* Female sharks capable of virgin birth
* Scientists confirm shark's ‘virgin birth’ Article by Steve Szkotak AP updated 1:49 a.m. ET, Fri., Oct. 10, 2008 

Κατηγορία:Αναπαραγωγή